
Παρασκευή, 09 Οκτωβρίου2026

ΔΕΛΤΙΟ ΤΥΠΟΥ

Συλλήψεις δύο αλλοδαπών για παράνομη είσοδο και κατοχή λαθραίων καπνικών προϊόντων στη Λέσβο

Τις πρωινές ώρες χθες, στελέχη της Λιμενικής Αρχής της Μυτιλήνης προέβησαν στη σύλληψη δύο αλλοδαπών (υπηκόων Ιράκ και Τουρκίας), ηλικίας 26 και 34 χρονών αντίστοιχα, για παράνομη είσοδο στη χώρα, ενώ ο 26χρονος συνελήφθη επιπλέον για κατοχή λαθραίων καπνικών προϊόντων. 
Ειδικότερα, τις βραδινές ώρες την 07.10.2026, δύο Περιπολικά σκάφη Λ.Σ.-ΕΛ.ΑΚΤ. (ΠΛΣ) εντόπισαν στη θαλάσσια περιοχή «ΤΑΡΤΙ» της Λέσβου ένα θαλάσσιο μοτοποδήλατο (jet ski) με δύο αλλοδαπούς επιβαίνοντες, να κινείται χωρίς φώτα ναυσιπλοΐας προς τις ακτές του νησιού. Ο χειριστής του θαλασσίου μοτοποδηλάτου, δεν συμμορφώθηκε στα φωτεινά και ηχητικά σήματα των ΠΛΣ, ενώ προέβη σε επικίνδυνους ελιγμούς προκειμένου να διαφύγει. Ακολούθησε καταδίωξη, κατά την οποία το jet-ski προσγιαλώθηκε στην ακτή και οι επιβαίνοντες τράπηκαν σε φυγή από ξηράς. Οι ανωτέρω αλλοδαποί, εντοπίστηκαν τις πρωινές ώρες χθες στην περιοχή «ΤΑΡΤΙ», στο πλαίσιο χερσαίων ερευνών, σε συνεργασία με στελέχη του Τμήματος Διαχείρισης Μετανάστευσης της Αστυνομικής Διεύθυνσης Λέσβου. 
Κατά τη διενεργούμενη προανάκριση, προέκυψε ότι ο 26χρονος ήταν ο χειριστής του jet-skiκαι ο 34χρονος επιβαίνων. Αμφότεροι συνελήφθησαν για παράβαση του Ν. 5226/2025«Αναμόρφωση πλαισίου και διαδικασιών επιστροφών πολιτών τρίτων χωρών - Λοιπές ρυθμίσεις του Υπουργείου Μετανάστευσης και Ασύλου», του Ν. 3386/2005 «Παράνομη είσοδος στη χώρα». Επιπρόσθετα, ο26χρονος συνελήφθη και για παράβαση του Ν. 5222/2025«Εθνικός Τελωνειακός Κώδικας», καθώς στην κατοχή του βρέθηκε ποσότητα χιλίων εξακοσίων γραμμαρίων (1.600 γρ.) λαθραίου χύμα καπνού. Ακόμη, διαπιστώθηκε ότι σε βάρος του 34χρονου εκκρεμούσε ποινή φυλάκισης από τη δικαστική αρχή της Κωνσταντινούπολης .
Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκε το jet ski μεταφοράς, τρεις συσκευές κινητής τηλεφωνίας καθώς και η ανευρεθείσα ποσότητα καπνικών προϊόντων. Οι διαφυγόντες δασμοί από τα καπνικά προϊόντα, που παραδόθηκαν στο Τελωνείο της Μυτιλήνης, ανέρχονται στο ποσό των τριακοσίων εβδομήντα τριών ευρώ και ενενήντα τριών λεπτών (373,93 €).
Διαθέσιμο φωτογραφικό υλικό έχει αναρτηθεί στο www.hcg.gr. 

